Γνωμοδότηση της Επιτροπής των Περιφερειών με θέμα «Ανακοίνωση της Επιτροπής στο Συμβούλιο και στο Ευρωπαϊκό Κοινοβούλιο: κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού (CHP) και την άρση των εμποδίων στην ανάπτυξή της»

(98/C 180/06)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την ανακοίνωση της Επιτροπής προς στο Συμβούλιο και το Ευρωπαϊκό Κοινοβούλιο: κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού (CHP) και την άρση των εμποδίων στην ανάπτυξή της () 7

έχοντας υπόψη την απόφαση της Επιτροπής, της 17ης Οκτωβρίου 1997, να ζητήσει τη γνωμοδότησή της επί του θέματος, σύμφωνα με τις διατάξεις του άρθρου 198Γ, πρώτη παράγραφος, της Συνθήκης για την ίδρυση της Ευρωπαϊκής Κοινότητας 7

έχοντας υπόψη την απόφαση του Προεδρείου της, της 11ης Ιουνίου 1997, να αναθέσει την επεξεργασία γνωμοδότησης στην επιτροπή 5 «Χωροταξία, περιβάλλον, ενέργεια» 7

έχοντας υπόψη το σχέδιο γνωμοδότησης (CDR 382/97 rιv.) το οποίο υιοθέτησε η επιτροπή 5 στις 12 Δεκεμβρίου 1997 (εισηγητής: ο κ. Grafi) 7

υιοθέτησε ομόφωνα κατά την 22η σύνοδο ολομέλειας της 12ης και 13ης Μαρτίου 1998 (συνεδρίαση της 13ης Μαρτίου), την ακόλουθη γνωμοδότηση.

1. Εισαγωγή

1.1. Η Ευρωπαϊκή Επιτροπή υιοθέτησε στις 15 Οκτωβρίου 1997 ανακοίνωση προς το Συμβούλιο και το Ευρωπαϊκό Κοινοβούλιο με θέμα «Κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού (CHP) και την άρση των εμποδίων στην ανάπτυξή της».

1.2. Ο στόχος της ανακοίνωσης αυτής είναι να προταθεί, στο πλαίσιο της ενεργειακής πολιτικής της ΕΕ, μία στρατηγική η οποία θα ευνοήσει την ανάπτυξη της συμπαραγωγής στην Ευρώπη και τη διείσδυσή της στην ευρωπαϊκή αγορά ενέργειας ως ενός συστήματος παραγωγής θερμότητας και ηλεκτρισμού οικολογικά αποδεκτού και υψηλής ενεργειακής απόδοσης.

1.3. Το εν λόγω έγγραφο αποβλέπει:

α) στη διευκρίνιση των γενικών αρχών της συνδυασμένης παραγωγής θερμότητας ηλεκτρισμού (CHP) και στην οικονομική ανάλυση της συμπαραγωγής 7

β) στον προσδιορισμό της σημερινής κατάστασης των κοινοτικών μέτρων υπέρ της CHP και των εμποδίων που αντιμετωπίζονται για την ανάπτυξή της 7

γ) στη χάραξη ευρωπαϊκής στρατηγικής στον τομέα της προώθησης της CHP.

1.4. Η ανακοίνωση αυτή ανταποκρίνεται στη δέσμευση που ανέλαβε η Επιτροπή στο Λευκό Βιβλίο «Μία ενεργειακή πολιτική για την Ευρωπαϊκή Ένωση», να προτείνει μία στρατηγική για να προωθήσει με συνεκτικό τρόπο τη συμπαραγωγή στην Ευρωπαϊκή Ένωση.

1.5. Η συμπαραγωγή - παραγωγή ηλεκτρισμού με ταυτόχρονη χρησιμοποίηση της παραγόμενης θερμότητας - μπορεί να μετατρέψει έως το 85-90 % της ενεργειακής περιεκτικότητας του χρησιμοποιημένου καυσίμου.

Η συμπαραγωγή ευνοεί την ορθολογική χρήση των ενεργειακών μας πόρων και μειώνει σε τεράστιο βαθμό τις εκπομπές αερίων που δημιουργούν το φαινόμενο του θερμοκηπίου.

1.6. Η βιομηχανία παραγωγής ηλεκτρισμού, η μεταποιητική βιομηχανία (χημικά προϊόντα, βιομηχανία χάρτου, σιδηρουργία, πλινθοποιία, κατασκευή μηχανημάτων, βιομηχανίες τροφίμων, υφαντουργία, ξυλουργία, λιθοποιία και βαρεία κεραμοποιία, κ.λπ.) και οι επιχειρήσεις του τριτογενούς τομέα (νοσοκομεία, αθλητικά κέντρα, ξενοδοχειακά συγκροτήματα) είναι τομείς για τους οποίους ενδείκνυνται οι επενδύσεις για τη συνδυασμένη παραγωγή.

1.7. Η Επιτροπή πιστεύει ότι η στρατηγική αυτή πρέπει να βασίζεται στον κατάλληλο συνδυασμό αμοιβαίως ενισχυμένων μέτρων τόσο σε επίπεδο Κοινότητας όσο και στο αντίστοιχο των κρατών μελών. Η στρατηγική πρέπει επίσης να είναι εναρμονισμένη και να λαμβάνει υπόψη τις διάφορες κοινοτικές πολιτικές που δυνητικώς θα επηρεαστούν.

1.8. Τέλος, στην ανακοίνωση διευκρινίζεται η σημερινή συνολική ακαθάριστη συνδυασμένη παραγωγή ηλεκτρισμού στην Ευρωπαϊκή Ένωση.

Ποσοστό επί του συνόλου της ακαθάριστης συνδυασμένης παραγωγής θερμότητας και ηλεκτρισμού της ΕΕ

1.9. Η Ευρωπαϊκή Επιτροπή προτίθεται, αφού της υποβληθούν οι γνωμοδοτήσεις που ζήτησε - μεταξύ των οποίων είναι και εκείνες της Επιτροπής των Περιφερειών - και με βάση τα αποτελέσματα της Διάσκεψης του Κιότο (Δεκέμβριος 1997) να προτείνει την κατάρτιση ενός προγράμματος δράσης υπέρ της CHP σε επίπεδο Ευρωπαϊκής Ένωσης.

1.10. Η Ευρωπαϊκή Επιτροπή με την ολοκληρωμένη κοινοτική στρατηγική που προτείνει, αποβλέπει στο να αξιοποιήσει σε επίπεδο Ευρωπαϊκής Ένωσης τα πλεονεκτήματα της CHP όσον αφορά:

- την εξοικονόμηση ενέργειας 7

- την περιβαλλοντική βελτίωση χάρη στη μείωση των εκπομπών αερίων του θερμοκηπίου 7

- την καλή αναλογία κόστους/αποτελεσματικότητας 7

- τη βιώσιμη ανάπτυξη 7

- την ευρωπαϊκή ασφάλεια για τον εφοδιασμό σε ενέργεια.

Σχετικά με τις κυριότερες δράσεις και πολιτικές που προτείνονται από την Ευρωπαϊκή Επιτροπή υποβάλλονται οι εξής παρατηρήσεις:

2. Γενικές παρατηρήσεις

2.1. Η πλανητική αλλαγή του κλίματος και ο στόχος της μείωσης των ρύπων και των αερίων θερμοκηπίου επιβάλλουν σε όλα τα κράτη, ιδιαίτερα δε στα πλέον βιομηχανοποιημένα να ακολουθήσουν μία πολιτική εξαιρετικά συναινετική όσον αφορά την ορθολογική χρήση και την εξοικονόμηση της ενέργειας. Η CHP αποτελεί ένα πολύ σημαντικό μέσο για την επίτευξη των επιδιωκομένων αποτελεσμάτων υπό την προϋπόθεση ότι οι εγκαταστάσεις θα έχουν τις σωστές διαστάσεις και θα υφίστανται την κατάλληλη εκμετάλλευση. Η προώθηση της συμπαραγωγής θα είναι άσκοπη εάν δεν υπάρχει πραγματική εξοικονόμηση ενέργειας και μείωση των εκπομπών σε σχέση με τη χωριστή παραγωγή.

Επισημαίνεται ότι σε ορισμένα κράτη μέλη, οι τοπικές και περιφερειακές αρχές είναι υπεύθυνες για τη συνδυασμένη παραγωγή θερμότητας και ηλεκτρισμού καθώς και για τη δημιουργία και τη συντήρηση των δικτύων.

2.2. Εάν ορισμένοι βιομηχανικοί κύκλοι θεωρούν ότι το μερίδιο της CHP στην ακαθάριστη παραγωγή ηλεκτρικής ενέργειας στην Ευρωπαϊκή Ένωση θα μπορούσε να πλησιάσει το 30 % το 2010, η Επιτροπή φρονεί ρεαλιστικό το διπλασιασμό του μεριδίου της CHP από 9 % σε 18 %, μεταξύ 1994 και 2010. Πρόκειται για ένα κοινοτικό στόχο 7 κάθε κράτος μέλος θα κληθεί να καταβάλει μία προσπάθεια το εύρος της οποίας θα εξαρτηθεί από την ανάπτυξη που έχει ήδη σημειωθεί στον τομέα της συμπαραγωγής (βλ. σχετικά το διάγραμμα του σημείου 4 της ανακοίνωσης της Επιτροπής).

2.3. Ως παράδειγμα λαμβάνεται η κατάσταση στον τομέα της CHP στο Βέλγιο η οποία έχει ως εξής:

την 1.1.1996: 880 MW 7

το 1996: + 73 MW 7

το 1997/1998: + 155 MW (σημερινή εκτίμηση).

Εκτίμηση ενεργειακού δυναμικού [5 % εξοικονόμηση ενέργειας σε σχέση με το τρένο υψηλής ταχύτητας (απόδοση της τάξεως του 53 %)]:

βιομηχανία: 2 200 έως 2 800 MW 7

θερμοκήπια: 370 έως 580 MW 7

τριτογενείς υπηρεσίες: 490 έως 780 MW 7

οικιακή χρήση: 110 έως 150 MW 7

σύνολο 3 170 έως 4 310 MW.

2.4. Ένα από τα καθήκοντα της Ευρωπαϊκής Επιτροπής θα έπρεπε να είναι ο καθορισμός αρχών σύγκρισης των δύο μεθόδων παραγωγής (συνδυασμένη ή χωριστή), προκειμένου να μπορεί ταχύτατα ο κάθε πιθανός φορέας να προσδιορίσει εάν η εγκατάστασή του θα είναι πραγματικά αποτελεσματική έναντι των στόχων που επιδιώκονται (εξοικονόμηση ενέργειας, μείωση των εκπομπών του διοξειδίου του άνθρακος, αποδοτικότητα...).

2.5. Τα κράτη μέλη πρέπει σε συνεννόηση με τις περιφέρειές τους να αναπτύξουν τις δικές τους στρατηγικές και να προσδιορίσουν σαφείς στόχους σε εθνικό επίπεδο, παρά τις διαφορετικές καταστάσεις που αντιμετωπίζουν. Ο ρόλος της Επιτροπής συνίσταται στο να διασφαλίσει το συντονισμό προκειμένου να επιτευχθεί ο κοινοτικός στόχος που έχει καθοριστεί.

2.6. Είναι απαραίτητο να μειωθεί η διαφορά μεταξύ του δυναμικού της CHP που είναι τεχνικά πραγματοποιήσιμο και του οικονομικά πραγματοποιήσιμου δυναμικού. Υπάρχουν πολλά μέσα: αφορούν κυρίως την έρευνα και την ανάπτυξη, τη χρησιμοποίηση των κατάλληλων οικονομικών πόρων και την εφαρμογή των κατάλληλων μεθόδων σύμπραξης.

2.7. Η Επιτροπή των Περιφερειών εκφράζει την ικανοποίησή της για τη βούληση της Επιτροπής να δραστηριοποιήσει τα υπάρχοντα κοινοτικά προγράμματα όπως τα: Joule-Thermie, SAVE II, Altener, Phare, Tacis, Synergy και MEDA προκειμένου να είναι μεγαλύτερη η συμμετοχή της CHP στην κοινοτική προσπάθεια για τη μείωση των εκπομπών αερίων θερμοκηπίου (βλ. σημεία 33 έως 38 της ανακοίνωσης).

2.8. Η απόδοση των συστημάτων παραγωγής βελτιώνεται προοδευτικά κυρίως για τον ηλεκτρισμό. Τα συστήματα συμπαραγωγής πρέπει να ακολουθήσουν την ίδια τάση 7 πρέπει συνεπώς να βελτιωθούν η έρευνα και η ανάπτυξη. Οι επιδόσεις εκμετάλλευσης των εγκαταστάσεων της CHP (απόδοση, αέρια θερμοκηπίου) είναι καλύτερες όσο χαμηλότερο είναι το επίπεδο θερμοκρασίας των αναγκών σε θερμότητα.

Είναι ευκταίο όπως τα κοινοτικά προγράμματα για την έρευνα και την ανάπτυξη στον τομέα της CHP δώσουν προτεραιότητα στους τομείς:

- της βελτίωσης της απόδοσης των μηχανημάτων 7

- της αύξησης του χρόνου χρήσης (κυρίως, χάρη στην αποθήκευση της θερμότητας ή στην παραγωγή ψύχους από τα μηχανήματα απορρόφησης) 7

- της ανάπτυξης των χρήσεων της θερμότητας σε χαμηλότερα επίπεδα θερμοκρασίας 7

- της μεγαλύτερης ενσωμάτωσης της CHP στις βιομηχανικές μεθόδους 7

- της ανάπτυξης συσσωρευτών θερμότητας υψηλής απόδοσης, ειδικά κατασκευασμένων ώστε να μπορούν να ενσωματωθούν στις εγκαταστάσεις CHP 7

- της ανάπτυξης συστημάτων παραγωγής εν ψυχρώ υψηλής απόδοσης, ειδικά κατασκευασμένων ώστε να μπορούν να ενσωματωθούν στις εγκαταστάσεις CHP.

2.9. Πολλές αβεβαιότητες παραμένουν όσον αφορά τις επιπτώσεις από την ελευθέρωση των αγορών του ηλεκτρισμού και του αερίου για την ανάπτυξη της CHP. Είναι απαραίτητο να παρακολουθήσει στενά η Επιτροπή τη μεταφορά της οδηγίας 96/92/ΕΚ στην εσωτερική νομοθεσία των κρατών μελών όσον αφορά τους κοινούς κανόνες για την κοινή αγορά της ενέργειας και την ενδεχόμενη οδηγία σχετικά με την αγορά του αερίου. Η Επιτροπή πρέπει να προσπαθήσει να επηρεάσει τις εθνικές πολιτικές, υπενθυμίζοντας κυρίως στα κράτη μέλη την ελευθερία που τους παρέχει η οδηγία να προσδιορίσουν τα κριτήρια για τις εγκαταστάσεις παραγωγής. Το άρθρο 8 παράγραφος 3 της οδηγίας 96/92/ΕΚ αναφέρεται ρητώς στη δυνατότητα χορήγησης προτεραιότητας στις εγκαταστάσεις της CHP.

2.10. Η διεθνοποίηση των εξωτερικών περιβαλλοντικών δαπανών ενδέχεται να αποτελέσει ένα αποτελεσματικό ερέθισμα για την ανάπτυξη της CHP. Η Επιτροπή χρηματοδοτεί στο πλαίσιο του προγράμματος Joule II ένα ευρύ σχέδιο το οποίο αποβλέπει στην ανάπτυξη μιας μεθοδολογίας αξιολόγησης των εξωτερικών δαπανών που συνδέονται με τους κύκλους των καυσίμων. Το πρόγραμμα αυτό «Extern E - Εξωτερικές δαπάνες της ενέργειας» θα εφαρμόσει τη μεθοδολογία που έχει αναπτυχθεί για πολλούς οικονομικούς τομείς, μεταξύ των οποίων και για την παραγωγή του ηλεκτρισμού. Πρέπει να δοθεί ιδιαίτερη προσοχή στον τομέα της CHP.

2.11. Η Επιτροπή των Περιφερειών θεωρεί ότι είναι ζωτικής σημασίας η εφαρμογή σε κοινοτικό επίπεδο μιας επιλέξιμης, σε συνάρτηση με τις εκπομπές αερίων του θερμοκηπίου, και εναρμονισμένης φορολογίας η οποία θα αποτελεί ένα αποτελεσματικό μέσο για την ενσωμάτωση των ενεργειακών και περιβαλλοντικών πλεονεκτημάτων της CHP.

2.12. Ως συμπλήρωμα της διεθνοποίησης των εξωτερικών δαπανών και της επαναδιευθέτησης της φορολογίας, πρέπει να προωθηθούν:

- ένας καλύτερος μηχανισμός εκτίμησης του κόστους για τις πωλήσεις δικτύου και τις αγορές επείγουσας φύσεως 7

- οι όροι χρηματοδότησης των επενδύσεων που θα επιτρέπουν την ανάπτυξη της συμπαραγωγής (ο χρόνος απόσβεσης των επενδύσεων της συμπαραγωγής που απαιτείται από τους βιομηχάνους είναι βραχύς) και μεταξύ άλλων το σύστημα των τρίτων επενδυτών και η χορήγηση δανείων από την Ευρωπαϊκή Τράπεζα Επενδύσεων 7

- οι προσπάθειες των τοπικών και περιφερειακών αρχών για να υποστηρίξουν οικονομικά τις επενδύσεις στον τομέα της CHP.

2.13. Όπως τονίζεται από την Επιτροπή στο σημείο 20 της ανακοίνωσής της, είναι επείγον να καθοριστούν οι σχέσεις της σύμπραξης μεταξύ συμπαραγωγών και επιχειρήσεων κοινής ωφέλειας που παράγουν ηλεκτρισμό, σχέσεις που πρέπει να είναι σαφείς και επωφελείς και για τα δύο μέρη.

2.14. Η ενθάρρυνση για τη σύναψη αυτοδεσμευτικών συμφωνιών με τους τομείς της βιομηχανίας ή τους τομείς των υπηρεσιών μπορεί να αποτελέσει ένα ενδιαφέρον μέσο για την προώθηση της ανάπτυξης της CHP. Η Ολλανδία έχει ήδη προσφύγει σε ευρεία κλίμακα στο μέσο αυτό 7 στο Βέλγιο είναι ήδη υπό εκπόνηση τα σχέδια σύμφωνα με τα οποία οι περιφέρειες θα αποτελούν τους βασικούς φορείς των αυτοδεσμευτικών συμφωνιών με τη βιομηχανία.

2.15. Οι τοπικές και περιφερειακές αρχές δεν διαθέτουν τα φορολογικά μέσα των κρατών μελών, ωστόσο μπορούν να προωθήσουν τη χρήση της CHP στις εγκαταστάσεις τις οποίες διαχειρίζονται (κολυμβητήρια, νοσοκομεία, συγκροτήματα γραφείων, ...).

3. Ειδικές παρατηρήσεις

3.1. Η χρήση κοινής μεθοδολογίας (σημείο 31) πρέπει να αποβλέπει:

- στην καθιέρωση εθνικών στόχων ανάπτυξης της CHP σε συνεργασία με τις τοπικές και περιφερειακές αρχές 7

- στην εγγραφή συγκεκριμένων προγραμμάτων στο πλαίσιο των αυτοδεσμευτικών συμφωνιών στον τομέα της βιομηχανίας (σε όρους εξοικονόμησης ενέργειας και μείωσης των εκπομπών αερίων θερμοκηπίου) (σημείο 40) 7

- στην παρουσίαση συνεκτικών και εναρμονισμένων στατιστικών (Eurostat) (σημείο 47).

3.2. Η Επιτροπή πρέπει να φροντίσει να αξιοποιηθεί το δυναμικό που μπορεί να υλοποιηθεί στην προοπτική μιας συνολικής κοινοτικής προσπάθειας, έστω και εάν η ιδιαίτερη κατάσταση ενός κράτους μέλους δεν είναι η ενδεδειγμένη (σημείο 30).

3.3. Σημείο 26: θα πρέπει να διευκρινισθεί η πτυχή «απασχόληση». Δηλαδή πρέπει να αναλυθούν οι επιπτώσεις που θα έχει η ανάπτυξη της CHP σε όρους δημιουργίας θέσεων απασχόλησης.

3.4. Στο σημείο 35, στην κατάσταση των δράσεων έρευνας και ανάπτυξης που πρέπει να αναληφθούν γίνεται αναφορά στη «CHP για χρήση στις βιομηχανίες υψηλών θερμοκρασιών», αλλά και στα «συστήματα τηλεθέρμανσης (DH) χαμηλής θερμοκρασίας». Η τελευταία πρόταση είναι εύλογη, ενώ η πρώτη φαίνεται να αγνοεί τις αρχές της θερμοδυναμικής. Η Επιτροπή θα πρέπει να διευκρινίσει το σημείο αυτό.

3.5. Η τελευταία πρόταση της κατάστασης που αναφέρεται στο σημείο 35 αφορά τις «λύσεις του περιβαλλοντικού προβλήματος που προκαλεί η τεχνολογία του ομαλού ύδατος». Πρόκειται για εσφαλμένη γαλλική μετάφραση. Για να αποφευχθεί κάθε αμφιβολία, η Επιτροπή των Περιφερειών προτείνει την εξής διατύπωση: «λύσεις του περιβαλλοντικού προβλήματος που τίθεται (σε περίπτωση διαρροής) των προσθέτων που προορίζονται να μειώσουν τις απώλειες φορτίου στις σωληνώσεις των δικτύων τηλεθέρμανσης».

3.6. Η Επιτροπή φρονεί ότι πρέπει να ενισχυθεί η χρησιμοποίηση της βιομάζας στη CHP. Η Επιτροπή των Περιφερειών αναγνωρίζει το βάσιμο της πρότασης αυτής, αλλά θεωρεί ότι πρέπει πρώτα να αφομοιωθούν κατάλληλα οι τεχνολογίες της παραγωγής ηλεκτρισμού από την αεριοποιημένη βιομάζα (αξιοπιστία, εξοικονόμηση, έλεγχος όλου του δικτύου) 7 η αξιοποίηση της υπολειμματικής θερμότητας δεν θέτει πλέον πρόβλημα με ή χωρίς τη βιομάζα.

3.7. Η ΕΤΠ επισύρει επίσης, την προσοχή στις δυνατότητες που προσφέρει η εκμετάλλευση του μεγάλου ενεργειακού δυναμικού των απορριμμάτων τα οποία μπορούν να χρησιμοποιηθούν επωφελώς βάσει ενός συγκεκριμένου προγράμματος για τα απορρίμματα καθώς και στις μεγάλες δυνατότητες που υπάρχουν για την αποτελεσματική και εξισορροπημένη χρησιμοποίηση των απορριμμάτων στις εγκαταστάσεις παραγωγής ενέργειας σύμφωνα με τις σύγχρονες ενεργειακές πολιτικές. Η ΕΤΠ παρατηρεί ότι αυτή η μορφή ενέργειας είναι ουδέτερη όσον αφορά το CO2 και ως εκ τούτου δεν συντελεί στην αύξηση του φαινομένου του θερμοκηπίου.

4. Συμπεράσματα

4.1. Η Επιτροπή των Περιφερειών εκφράζει την ικανοποίησή της προς την Επιτροπή για την εκπόνηση του σχετικού εγγράφου όσον αφορά την κοινοτική στρατηγική ανάπτυξης της CHP 7 πρόκειται για μία καλή περιγραφή της κατάστασης.

4.2. Η Επιτροπή των Περιφερειών συμφωνεί με την Επιτροπή σε ό,τι αφορά τη σπουδαιότητα της CHP για την καταπολέμηση των εκπομπών αερίων θερμοκηπίου, υπό την προϋπόθεση ότι οι εγκαταστάσεις θα έχουν τις ενδεικνυόμενες διαστάσεις και ότι η εκμετάλλευσή τους θα γίνεται σύμφωνα με το πνεύμα αυτό.

Η ΕΤΠ φρονεί ότι είναι επιτακτικό για την Επιτροπή να προμηθεύσει στους ενδεχόμενους φορείς μία σαφή μεθοδολογία σύγκρισης των συνδυασμένων ή χωριστών παραγωγών.

4.3. Η ΕΤΠ συμφωνεί με τον κοινοτικό στόχο του διπλασιασμού μέχρι το 2010 του μέρους της CHP στην παραγωγή ηλεκτρισμού και ενθαρρύνει την Επιτροπή να εξεύρει τα κατάλληλα μέσα για την κινητοποίηση του δυναμικού συμπαραγωγής που μπορεί να τεθεί στην υπηρεσία της κοινοτικής προσπάθειας για τη μείωση των εκπομπών αερίου του θερμοκηπίου. Οι ρυθμιστές προγραμμάτων των κρατών μελών πρέπει να έχουν κατά νου τον στόχο αυτό.

4.4. Η Επιτροπή των Περιφερειών συνιστά την καταβολή μεγαλύτερης προσπάθειας για φορολογική εναρμόνιση η οποία θα επιτρέψει την ενσωμάτωση των περιβαλλοντικών δαπανών προκειμένου να ευνοηθούν οι αποτελεσματικότερες χρήσεις της ενέργειας.

4.5. Η Επιτροπή των Περιφερειών ζητά από την Επιτροπή να εξαλείψει τα θεσμικής φύσεως εμπόδια στην ανάπτυξη της συνδυασμένης παραγωγής με την τήρηση της αρχής της επικουρικότητας. Υποστηρίζει δε τις προσπάθειες της Επιτροπής για την υλοποίηση των προγραμμάτων «Ενέργεια» προκειμένου να προωθηθούν τόσο τα προγράμματα έρευνας, ανάπτυξης και επίδειξης όσο και συγκεκριμένες εφαρμογές και επιδόσεις της CHP.

Βρυξέλλες, 13 Μαρτίου 1998.

Ο Πρόεδροςτ ης Επιτροπής των Περιφερειών

Manfred DAMMEYER

() COM(97) 514 τελικό.